open-index/open-wikipedia-markdown huggingface dataset:
Le'Veon Bell

'''Le'Veon Andre Bell**, nado o 18 de febreiro de 1992 en Reynoldsburg, Ohio, é un xogador profesional estadounidense de fútbol americano que xoga na posición de running back para os New York Jets da National Football League (NFL). Formado na Universidade Michigan State, foi elixido no Draft da NFL de 2015 no posto número 48 polos Pittsburgh Steelers. Nos anos 2015 e 2017 foi seleccionado por para o Pro Bowl.

## Traxectoria 
Nado en Reynoldsburg, Ohio, onde acudiu ao Instituto Groveport Madison. Alí xogou ao fútbol americano, baloncesto e track and field. En canto ao fútbol americano, xogou na posición de running back, facendo no seu primeiro ano 789 iardas de carreira e 9 touchdowns, 1.100 iardas e 13 touchdowns no segundo e 1.333 yards e 21 touchdowns no último. Entre 2010 e 2012 xogou para os Spartans da Universidade Michigan State, onde fixo un total de 3.346 iardas de carreira (5 de media por intento) e 34 touchdowns. Tras a súa etapa universitaria, Bell foi escollido polos Pittsburgh Steelers na segunda rolda do Draft da NFL de 2013, sendo o seu posto global o 48.

;Estatísticas universitarias

### Palmarés 
* **Pro Bowl (2)**: 2014, 2016
* **Primeiro equipo All-Pro (1)''': (2014)

## Notas 
## Véxase tamén 
### Ligazóns externas 
* Perfil na páxina dos Pittsburgh Steelers 
* Perfil na páxina dos Michigan State Spartans
Vera Popova

**Vera Evstafevna Popova**, nada como **Vera Bogdanovskaia** (en ruso Вера Евстафьевна Попова) en San Petersburgo  e finada en Izhefskii Zavod o , foi unha química rusa. Foi a primeira muller química do seu país, e a primeira muller rusa autora dun libro de texto sobre a química. Vera "probablemente converteuse na primeira muller a morrer a causa da química" como resultado dunha explosión no seu laboratorio.

## Primeiros anos de vida e educación 
Vera Bogdanovskaia naceu en 1868 en San Petersburgo. O seu pai, Evstafy Ivanovich Bogdanovsky, foi un profesor de cirurxía. Os seus pais conseguiron que os seus tres fillos estudaran na casa. En 1878, Vera comezou a estudar no Instituto Smolny á idade de 11 anos. A partir de 1883, pasou catro anos nos Cursos Bestuzhev e despois diso traballou durante dous anos nos laboratorios da Academia de Ciencias e a Academia Militar do Aceiro. En 1889 Bogdanovskaia deixou Rusia para ir a Suíza, onde realizou un doutoramento en química na Universidade de Xenebra. Defendeu a súa investigación sobre a dibencil cetona en 1892. Bogdanovskaia quería traballar na H-C≡P (metilidinafosfano), pero fora persuadida a concentrarse na dibencil cetona polo seu director de doutoramento, o profesor Carl Gräbe. Tamén traballou co doutor Philippe Auguste Guye en Xenebra, que estaba a traballar en estereoquímica.

## Carreira 
miniatura|Alumnos no laboratorio de química dos Cursos Bestuzhev.
Bogdanovskaia regresou a San Petersburgo, en 1892 para traballar nos Cursos Bestuzhev, onde ensinou química. Esta fora unha institución fundada en 1878, para incentivar as mulleres rusas para quedar en Rusia para estudar. Vera estaba a traballar como asistente do profesor L'vov no ensino dos primeiros cursos de estereoquímica. A súa reputación como profesora e o seu coñecemento da ensinanza permitíronlle escribir o seu primeiro libro sobre fundamentos de química. Escribiu ademais comentarios, traduciu traballos académicos e, xunto co seu profesor, publicou os traballos de Alexander Butlerov, que morrera en 1886. Entre 1891 e 1894, publicou unha serie de documentos baseados na súa tese de doutoramento.

## Morte 
Popova morreu o , como resultado dunha explosión que se produciu mentres ela tentaba sintetizar H-C≡P (metilidinafosfano), un composto químico semellante ao cianuro de hidróxeno. Tiña 28 anos.

## Notas
Goma de borrar

Unha **goma de borrar**, ou simplemente **goma**, é un instrumento de man cuxa finalidade é eliminar trazos xeralmente de lapis, aínda que tamén pode ser de tinta ou marcador.esquerda|miniatura|200x200px|Gomas de borrar rosas de oficina.Xa polo ano 1770,  describiuse unha goma natural para borrar marcas feitas con lapis. É moi común usala hoxe en día e é un dos principais materiais en escolas e oficinas.
miniatura|Goma de borrar nun lapis.
[miniatura|Gomas de borrar de [Grupo vinilo|vinilo.]]
O borrador ten unha consistencia semellante á goma, de aí o seu nome. Algunhas conteñen materiais plásticos como o titinilio, plástico extraído do tratamento do titanio e vinilo. Certos lapis posúen goma de borrar nun extremo. Existen gomas con extracto de pumita para debuxo técnico. A súa materia prima é extraída dunha árbore da selva virxe no Brasil, chamada *Árbore de caucho* ou *Seringueira*.

## Tipos 
Entre os tipos de goma de borrar existen:
* Goma flexible
* Goma de caucho.
* Goma de plástico duro.
* Goma de borrar tinta, aínda que non todos os tipos de tinta.
## Notas 
## Véxase tamén 
### Bibliografía 
* Petroski, Henry (1989). The Pencil: A History of Design and Circumstance, .

### Outros artigos 
* Lapis
* Bolígrafo

### Ligazóns externas 
* Todo sobre as gomas de borrar: a historia, a clasificación, a fotografía, a colección, .
* Tipos de goma  Coñece os diversos tipos de borradores, .
* Goma de borrar: como é feita.  Volume 5 (1997)  por Rose Secrest, .
* 
* Historia do borrador, .
Alfabeto paleohebreo

O **alfabeto paleohebreo** (en , escrita hebrea antiga) é un sistema de escrita abjad formado por 22 letras, todas elas consoantes, derivado do alfabeto fenicio. O seu uso data dende o século -XII, mais rematou substituído pola escrita asiria, ou cadrada, do alfabeto hebreo contemporáneo.

## Letras 
## Notas 
## Véxase tamén  
### Bibliografía 
* 

### Ligazóns externas 
*
Mélanie Hahnemann

'''Marie Melanie d'Hervilly Gohier Hahnemann''', nada o 2 de febreiro de 1800 e finada en maio de 1878, foi unha homeópata e médico francesa. Casou en 1835 con Samuel Hahnemann, sendo a súa segunda esposa.
## Traxectoria 
Nada no seu dunha familia nobre francesa, despois pelexar coa súa nai saíu de casa e foi vivir co seu profesor de pintura, Guillaume Guillon-Lethiere en 1815. Durante a epidemia de cólera en 1932, en París, interesouse en homeopatía. En 1834, visitou Hahnemann e un ano despois casaron. Abriu unha clínica en París e axudou Hahnemann. Foi formouse The Allentown Academy of Homeopathic Healing Art en Estados Unidos.

Foi sucesora na obra do seu marido, o Organon.

## Notas
Metilidinafosfano

A **metilidinafosfano** ou **fosfaetina** é un composto químico coa fórmula HCP, que foi o primeiro composto fosfoalcalino que se descubriu, que contén un triplo enlace carbono-fósforo pouco común.

## Descrición 
A metiledinafosfano é o análogo con fósforo do cianuro de hidróxeno, no cal o nitróxeno nitrilo foi substituído por un fósforo. Pode sintetizarse por reacción da fosfina con carbono, pero é extremadamente reactivo e polimeríase rapidamente a temperaturas por riba dos −120&nbsp;°C. Porén, existen varios tipos de derivados con grupos químicos voluminosos, como o *ter*-butil ou trimetilsilil, que substitúen ao átomo de hidróxeno, que son moito máis estables, e son reactivos útiles para a síntese de varios compostos organofosforados. Tamén se coñecen os anións PCO− e PCS−.

## Historia 
Aínda que a existencia desta molécula fora discutida anteriormente, e fixéranse uns primeiros intentos de preparala (véxase máis adiante), a primeira síntese con éxito de metilidinafosfano na súa forma protio fixoa en 1961 T.E. Gier de E. I. duPont de Nemours, Inc.; e os primeiros informes da preparación do seu sal sódico foron considerados irreproducibles no laboaratorio por este autor. Este composto estivo implicado nunha explosión que matou a química Vera Bogdanovskaia, cando intentaba producilo en 1896, que foi unha das primeiras mulleres químicas rusas.

## Notas
María Dolores Rodríguez Seijas

**María Dolores Rodríguez Seijas**, nada en Chantada o 19 de marzo de 1951, é unha política galega do PPdeG.
## Traxectoria 
Diplomada en Lingua Galega, dedicouse á docencia. Foi concelleira do PP no Carballiño, presidenta do PP do Carballiño e membro do comité executivo do PP de Ourense. Foi elixida deputada no Parlamento de Galicia nas eleccións autonómicas de 1997 e volveu ser elixida deputada nas autonómicas de 2001.

## Véxase tamén 
### Ligazóns externas 
* Ficha en galegos.info
Coada

: *Non confundir con branqueo de diñeiro.*
miniatura|Canastra da coada chea de roupa sucia
A **coada**, **barrela** ou **bogada** é a acción de lavar as pezas de vestir ou outros tipos de roupa, como a roupa de cama. O material que se está lavando, ou que xa se lavou, denomínase "coada".

## Historia e características 
Normalmente, os procesos de lavado levanse a cabo nun espazo reservado para o efecto; unha estancia individual ou unha cámara de lavado á cal nas casas particulares se lle chamaba "o cuarto do lavadoiro". Un edificio de apartamentos ou unha residencia de estudantes poden ter un servizo de lavandaría compartida ou unha empresa independente que se coñece como lavandaría.

Adoita gardarse a roupa sucia nunha cesta de servizo de lavandaría onde se manterá ata que haxa unha cantidade suficiente para encher a lavadora. A miúdo, polo menos na maioría de países industrializados, antes de pór a roupa na lavadora, sepárase en grupos de acordo coas instrucións de lavado que traen as pezas na etiqueta. 
  
[miniatura|dereita|Roupa tendida en [Italia.]]
[miniatura|dereita|Servizo de lavandaría gratis en [París, Francia.]]

En tempos anteriores había lavadoiros públicos onde as mulleres eran as encargadas de lavar a roupa da familia. Os lavadoiros eran espazos onde a xente adoitaba socializar e conversar, polo que aínda quedan expresións como facer lavadoiro para indicar cando se está rumoreando ou explicando cousas de terceiras persoas. No transcurso do século XX impuxéronse as lavandarías e os locais de lavado en seco.

## Etimoloxía 
*Coada* provén de *coar* e este do latín *colāre*.

*Barrela* é un derivado de *barro*, cuxo posible étimo podería ser do precéltico *barro* 'lama'.

*Bogada* procede do xermánico *bukon* 'sucidade'.

## Galería de imaxes 

Ficheiro:Two washerwomen, tamping the laundry in a tub, by Gesina ter Borch.jpg|Mulleres facendo a coada (Gesina ter Borch, 1652)
Ficheiro:Laundry in the river.jpg|Bogada no río no actual Abidján.
Ficheiro:Washdayontheplantage eickemeyer 1887.jpg|Coada na plantación (Rudolf Eickemeyer, jr., 1887).
Ficheiro:Maris Matthijs Wasdag 1917 Dordrechtsmuseum.jpeg|Wasdag (día da coada, Matthijs Maris, 1917)
Ficheiro:Waslijnen Volendam Laundry lines Volendam.jpg|Coada tendida en Volendam (Willem van de Poll, 1959)
Ficheiro:Wasdag Weeknummer, 30-36 - Open Beelden - 27256.ogv|Noticiario cinematográfico holandés de 1930: diversas damas de Volendam en vestido tradicional facendo a coada.
Ficheiro:COLLECTIE TROPENMUSEUM Wassende vrouw aan de rivier Batavia TMnr 10013720.jpg|Muller lavando a roupa en Indonesia
Ficheiro:Brogi, Carlo (1850-1925) - n. 12182 - Sanremo - Popolane al lavatojo.jpg|Lavandaría de San Remo - 1925

## Notas 
## Véxase tamén 
### Outros artigos 
* Saneamento
* Xabón
* Frigorífico
* Pasteurización
* Forno de microondas
* Rede de sumidoiros
* Acueduto
* Pozo
* Estación depuradora de augas residuais
Dibencil cetona

A **dibencil cetona** ou **1,3-difenilacetona**, é un composto orgánico formado por dous grupos bencilo unidos a un grupo carbonilo central. Isto ten como resultado que o átomo de carbono carbonilo central sexa electrófilo e que os dous carbonos adxacentes sexan lixeiramente nucleófilos. Por esta razón, a dibencil cetona úsase frecuentemente en reaccións de condensación aldólicas con bencilo (un dicarbonilo) e unha base para crear tetrafenilciclopentadienona. A clasificación da dibencil cetona atribúese á química rusa Vera Bogdanovskaia.

## Preparación 
A fenilacetona autocondénsase par formar dibencil cetona.

Un método para facelo é facer reaccionar ácido fenilacético con anhídrido acético e acetato de potasio anhidro durante dúas horas a 140−150&nbsp;°C. A mestura destílase lentamente para que o destilado sexa principalmente ácido acético. Despois de 45 minutos de destilación libérase dióxido de carbono. A destilación leva en total 75 minutos, e o dióxido de carbono está aínda orixinándose cando a destilación é parada e o líquido resultante é unha mestura de dibencil cetona e impurezas menores. Nótese que se esta mestura se quenta de novo por riba dos 200−205&nbsp;°C a resinificación ocorre cunha diminución do rendemento da cetona.

## Notas
María Jesús Tapia Fernández

**María Jesús Tapia Fernández**, nada en Burgos o 23 de xuño de 1961, é unha política galega do PPdeG.

## Traxectoria 
Licenciada en Dereito pola Universidade de Valladolid (1984). Avogada en Monforte de Lemos, foi xestora do Hospital Comarcal de Monforte de Lemos (1991-1993). Foi elixida deputada no Parlamento de Galicia nas eleccións autonómicas de 1997 e volveu ser elixida deputada nas autonómicas de 2001.

## Véxase tamén 
### Ligazóns externas 
* ficha en galegos.info
* Tapia Abogado
María del Carmen García Campelo

**María del Carmen García Campelo**, nada en Seixo (Marín) en 1965, é unha política galega do PPdeG.

## Traxectoria 
Estudou Dereito na Universidade de Santiago de Compostela. Tamén é profesora de solfexo. Foi concelleira de Cultura e Servizos de Marín (1991-2001). Tamén foi asesora da Consellería de Xustiza, Interior e Relacións Laborais (1994-1995). Foi deputada no Parlamento de Galicia en 1996 substituíndo a Juan Miguel Diz Guedes e nas eleccións autonómicas de 1997 volveu ser elixida deputada. En 2001 foi nomeada Directora Xeral de Promoción Cultural da Xunta de Galicia. Foi xerente adxunta do Consorcio Galego de Servizos de Igualdade e Benestar (2009).

## Notas 
## Véxase tamén 
### Ligazóns externas 
* Notas biográficas
Hebreo bíblico

O **Hebreo bíblico** (en  ''Ivrit Miqra'it* ou לְשׁוֹן הַמִּקְרָא *Leshon ha-Miqra*), tamén coñecido como **Hebreo clásico**, é unha forma arcaica da lingua hebrea, un idioma caanita-semítica falada polos israelitas na área coñecida como Israel, situada entre o río Xordán e o mar Mediterráneo. O termo *hebreo* non foi utilizado para referirse a esta lingua na Biblia, que se refire a ela como *שפת כנען* (*linguaxe de Canaan*) ou *יהודית* (*xudeu*, *xudaíta''), pero o nome foi utilizado polos gregos e nos textos da Mishná.

As orixes da hebreo remóntanse epigráficamente arredor do século X a. C. e a fala desta lingua persistiu durante e despois do período do Segundo Templo, que rematou co sitio de Xerusalén do ano 70.

O hebreo bíblico rexistrado no Biblia hebrea reflicte varias etapas da lingua na súa raíz semítica, así como un sistema vocálico que foi engadido durante a Idade Media polos masoretas.

Existen algunhas evidencias de variacións dialectais rexionais, incluíndo diferenzas entre o hebreo bíblico falado na rexión norte, o Reino de Israel e a rexión sur, o Reino de Xudá. O texto consonántico foi transmitido mediante os manuscritos, e someteuse a redacción durante o período do Segundo Templo de Xerusalén, pero algúns dos seus fragmentos máis antigos (partes do libro de Amos, libro de Isaías, libro de Oseas e libro de Miqueas) poden datarse entre finais do século VIII e comezos do -VII a. C.

## Texto de exemplo 
O seguinte texto é un exemplo do Salmo 18 tal e como aparece no texto masorético cos niqqud e teamim medievais e a transcrición grega da Secunda de Hexapla xunto coa súa pronunciación reconstruída.

## Notas 
## Véxase tamén 
### Bibliografía 
* 
*
*
*
### Outros artigos 
* Alfabeto paleohebreo
Victoria Eugenia López Díaz

**Victoria Eugenia López Díaz**, nada en Sarria o 11 de setembro de 1959, é unha procuradora e política galega do PPdeG.
## Traxectoria 
É graduada social e traballa como procuradora en Sarria. Foi elixida deputada no Parlamento de Galicia nas eleccións autonómicas de 2001. Nas eleccións municipais de 2015 foi a número dous da candidatura do PPdeG en Sarria e foi elixida concelleira.

## Véxase tamén 
### Ligazóns externas 
* Ficha en galegos.info
* Victoria Eugenia López Díaz: "Creo que a reivindicación seria é necesaria, pero non os revolucionarios de pacotilla" , entrevista en *El Progreso*
Gino Munaron

**Gino Munaron**, nado en Turín o 2 de abril de 1928, e finado en Valenza o 22 de novembro de 2009, foi un expiloto de carreiras italiano. Participou en 4 Grandes Premio do Campionato Mundial de Fórmula 1, debutou o 7 de febreiro de 1960. Non anotou ningún punto de campionato.

### Resultados completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén
Filoxeroideos

Os **filoxeroideos** (**Phylloxeroidea**) é unha pequena superfamilia de insectos hemípteros estreitamente relacionados cos áfidos (e mesmo os seus membros foran tradicionalmente incluídos na superfamilia Aphidoidea dos áfidos, que é o seu taxon irmán). As dúas familias existentes de filoxéridos son os adélxidos (Adelgidae), que comprende a antigo familia Chermesidae ou "Chermidae") e os filoxéridos (Phylloxeridae), que comprenden as filoxeras, que son unha grave praga para as vides.

## Notas 
## Véxase tamén
Remedios Castedo

**María de los Remedios Castedo Carballo**, nada en Pol o 7 de setembro de 1973, é unha política galega do PPdeG.
## Traxectoria 
Diplomada en Maxisterio, é mestra de Educación Infantil. Foi concelleira e terceira tenente de alcalde en Pol. Formou parte do comité executivo de Novas Xeracións de Lugo. Foi elixida deputada no Parlamento de Galicia nas eleccións autonómicas de 2001.

## Véxase tamén 
### Ligazóns externas 
* Ficha en galegos.info
Santa Clara, California

**Santa Clara** é unha cidade que se atopa no estado de California, Estados Unidos. No censo de 2010 tiña unha poboación de 116.468 habitantes, o que supón unha densidade de 2.400 persoas por km², facéndoa a novena cidade con maior poboación da área da baía de San Francisco. Santa Clara está situada no centro de Silicon Valley e é sede de moitas compañías de alta tecnoloxía, como por exemplo Intel. Na cidade tamén se encontra o Levi's Stadium, estadio onde xogan os seus partidos os San Francisco 49ers, equipo da liga de fútbol americano NFL.

## Véxase tamén 
### Outros artigos 
* San Francisco 49ers
Inmaculada Rodríguez Cuervo

**María Inmaculada Rodríguez Cuervo**, nada en Madrid o 25 de maio de 1965, é unha política e empresaria galega.

## Traxectoria 
Licenciada en Ciencias Biolóxicas pola Universidade Complutense. Instalouse en Ourense e fíxose cargo da empresa familiar Mecanizados Rodríguez Fernández. Foi profesora de Mercadotecnia Internacional no mestrado de Comercio Exterior da Universidade de Santiago de Compostela (1999-2002). Foi elixida deputada no Parlamento de Galicia nas eleccións autonómicas de 2001 polo PPdeG. Foi vicepresidenta primeira do Parlamento de Galicia (2001-2005). Logo de deixar a política volveu ao mundo empresarial e en 2016 fundou Emociaccion e en 2017 RSC Galicia. Dende xuño de 2019 forma parte do Consello Social da Universidade da Coruña e en outubro de 2019 a asociación ARHOE para a racionalización dos horarios nomeouna a súa coordinadora en Galicia.

## Notas 
## Véxase tamén 
### Ligazóns externas 
* Ficha en galegos.info
Chris Bristow

**Christopher William** "**Chris**" **Bristow** nado o 2 de decembro de 1937 e finado o 19 de xuño de 1960, foi un piloto británico de Fórmula Un. Bristow era fillo do dono dun garaxe de Londres, e estaba solteiro. A Bristow chamábano "wild man of British club racing", o ("home salvaxe do club británico de carreiras"), colisionou en case todos os circuítos nos que correu. Comezou catro carreiras do campionato do mundo da fórmula un e non anotou ningún punto do campionato.

Morreu durante o Gran Premio de Bélxica de 1960 no moi rápido circuíto de Spa-Francorchamps, en condicións cálidas, secas e asolladas. Bristow estrelou o seu Yeoman Credit Racing Cooper T51 na curva de Burnenville na volta vinte mentres loitaba para permanecer diante do Ferrari de Willy Mairesse.

Bristow e Alan Stacey morreron preto e dentro duns minutos o un do outro. Ambos se estrelaron en Burnenville, a mesma curva rápida a man dereita na que Stirling Moss resultara gravemente ferido o día anterior. Os coches pasaban regularmente a curva de Burnenville a 193 kms. por hora. Alí había un terraplén de 1´20 metros e arame de púas no prado a uns 3 metros de distancia da estrada. O Cooper de Bristow golpeou o talude e envorcou. Foi guindado ao arame de púas, que o decapitou e matou ao instante.

Con respecto ao estilo de condución indisciplinado de Bristow, un amigo seu dixo despois do accidente: "Todos sabiamos que isto ía suceder. Non serve de nada dicir algo agora, pero Chris simplemente non tiña a experiencia para pilotar nun Gran Premio".

O gañador do trofeo anual McLaren Autosport BRDC Award para os novos pilotos británicos prometedores tamén se presenta como Trofeo Chris Bristow.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
Bruce Halford

**Bruce Halford** nado en Hampton-in-Arden (entón Warwickshire) o 18 de maio de 1931 e finado o 2 de decembo de 2001 foi piloto de carreiras británico de Inglaterra.

Halford pilotou na Fórmula Un de  a  participando en nove Grandes Premios do Campionato Mundial de Fórmula 1 e numerosas carreiras fóra de campionato.

Morreu en Churston Ferrers, Devon. O obituario de Halford no *The Daily Telegraph* describiuno como "un dos últimos da selecta banda de pilotos propietarios de equipos privados dos anos 50 desde o apoxeo dos autos clásico de Grand Prix con motor dianteiro." 

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas
Día Internacional da Muller e a Nena na Ciencia

[miniatura|300px|Estudantes de [Bangladesh.]]
A Asemblea Xeral das Nacións Unidas, na Resolución 70/474/Add.2 de 2015, decidiu proclamar o 11 de febreiro de cada ano **Día Internacional da Muller e a Nena na Ciencia**.

## Antecedentes 
* O 14 de marzo de 2011 a Comisión da Condición Xurídica e Social da Muller&nbsp;aprobou o informe no seu 55º período de sesións, coas conclusións sobre o acceso e a participación da muller e a nena na educación, a capacitación e a ciencia e a tecnoloxía.
* O 20 de decembro de 2013, a Asemblea Xeral aprobou a resolución relativa á ciencia, a tecnoloxía e a innovación para o desenvolvemento, na que recoñeceu que o acceso e a participación plenos e en condicións de igualdade na ciencia, a tecnoloxía e a innovación para as mulleres e as nenas de todas as idades eran imprescindibles para lograr a igualdade entre os xéneros e a potenciación da muller e a nena.

## Notas 
## Véxase tamén 
### Outros artigos
* Mulleres na ciencia
* Unha enxeñeira ou científica en cada cole
* Historia das mulleres na enxeñaría
* Mulleres nas matemáticas
* Mulleres na informática
* Mulleres na física
* Rosa Sensat
* Núria Solsona

### Ligazóns externas 
* Sitio Oficial do Día Internacional da Muller e a Nena na Ciencia
* Mensaxe da Dra. Xeral da UNESCO con motivo da xornada en 2017
* Celebremos o 11 de febreiroTribuna publicada en Gciencia
* Os saberes científicos das mulleres no currículo . Nuria Solsona
* Programa en Nós Televisión que entrevista a Elena Vázquez Cendón
* Entrevista de Mila Alonso a Elena Vázquez Cendón en Gciencia 
* Mulleres sabias da terra, setestrelo no Portal das Palabras
Ettore Chimeri

**Ettore Muro Chimeri** nado en Lodi, Lombardía, preto de Milán, Italia o 4 de xuño de 1921 e finado en La Habana o 27 de febreiro de 1960 foi un piloto de carreiras de Venezuela.

## Historia 
Naceu en Lodi, cidade lombarda do entón Reino de Italia. Ao parecer, serviu no Escuadrón 73 da Aeronáutica Real Italiana durante a campaña de África do Norte na segunda guerra mundial. Aínda moi novo, migra coa familia a Venezuela, país onde se formou deportivamente e ao cal, logo de obtida a cidadanía, representou en competencias internacionais. Converteuse así no primeiro piloto venezolano en competir na Fórmula 1.

Competiu no primeiro Gran Premio de Venezuela de autos deportivos, carreira disputada no circuíto de Los Próceres (Caracas) en 1955, a bordo dun Ferrari 500 Mondiale. Tivo que abandonar a metade do percorrido por problemas mecánicos e como dato anecdótico, o vencedor foi o entón tricampeón mundial de F1, o arxentino Juan Manuel Fangio. O lendario Maserati 250F co cal Fangio coroouse campión en  foi o mesmo que **Chimeri**, quen o adquiriu por 7000 bolívares, utilizou máis tarde no seu curto paso pola Fórmula 1, participando no Gran Premio da Arxentina de 1960. Debido ás altas temperaturas presentes no Autódromo "17 de Octubre" da capital arxentina, non chegou a terminar a carreira por deshidratación.

Tan só 3 semanas despois, durante as probas para o Gran Premio Libertad, válido para a categoría autosport na base militar Campamento Libertad, en La Habana, o seu Ferrari 250 TR embistíu as defensas de seguridade e logo caeu por un precipicio de 40 metros de altura. Incriblemente, logo do accidente, Chimeri seguía con vida. Foi transportado en helicóptero a un hospital, onde morreu máis tarde por mor dos múltiples traumatismos.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas 
*F1 Rejects profile
*Grand Prix encyclopedia profile
Henriette d'Angeville

miniatura|Henriette d'Angeville
'''Henriette d'Angeville'*, nada en Semur-en-Auxois o 10 de marzo de 1794 e finada en Lausana o 13 de xaneiro de 1871, foi unha alpinista francesa, considerada a primeira muller a atinxir o cumio do Mont Blanc e por ese feito é coñecida como a *"Mademoiselle d'Angeville, la fiancée du mont Blanc"'' (a noiva do Mont Blanc)

## Ascensión 
Dende había moito tempo desexaba subir ó Mont Blanc, polo Henriette d'Angeville mandou confeccionar roupa especial para atinxir o seu fin. Segundo as súas propias palabras, *je suis la fiancée du Maudit*!, "son a noiva do Maldito" (pois o Mont Maudit é unha pasaxe case que obrigatoria para atinxir o Mont Blanc).

Acompañada por seis guías de montaña atinxe a cima o 3 de setembro de 1838, feito que é debidamente apreciado polos *chamoniards* (habitantes de Chamonix) que non consideraban que Marie Paradis fixera alpinismo realmente pois fora "tirada, arrastrada e levada" até á cima.

Henriette d'Angeville fixo alpinismo durante 25 anos e rematou coa subida do Oldenhorn en Les Diablerets nos Alpes Berneses.

## Espeleoloxía 
Ó redor de 1820, e vivindo en Ferney-Voltaire, en Francia, pero ás portas de Xenebra, comeza a interesarse pola espeleoloxía chegando mesmo a fundar un museo de mineraloxía en Lausana.
miniatura|Locomotora Mademoiselle d'Angeville.

## Recoñecementos 
Como homenaxe puxéronlle o seu nome a unha locomotora, "locomotora Mademoiselle d'Angeville" que funcionou no Tranvía do Mont Blanc.

## Véxase tamén
### Bibliografía 
*  *Spécial Centenaire de la Spéléologie*, Spelunca, número 31, xullo-setembro 1988
### Ligazóns externas
*
Officially Dead

***Officially Dead*** é un EP da banda estadounidense de rock alternativo Veruca Salt, publicado o 7 de xullo de 2003 a través do selo Embryo Records. O traballo foi editado en Australia e chegou ao número 3 do *top 100* de Triplo J.

A primeira edición do EP contiña moitos erros. Por exemplo, o corte 3 é realmente "Blissful Queen" e aparecía listado como "Smoke & Mirrors". A amiga de Louise Post Summer no apareceu acreditada polo tatuaxe da portada ata a segunda edición.

## Listaxe de cancións 
#"Officially Dead" (Tihista/Post) – 2:49
#"Straight Jacket" (demo) (Post) – 3:52
#"Smoke & Mirrors" (demo) (Post/Fitzpatrick/Crosley) – 3:55
#"The Light Behind Your Eyes" (Post) – 2:03
#"The Same Person" (Remix) (Post) – 3:51

## Notas
Demolition Plot J-7

***Demolition Plot J-7*** é o segundo EP da banda estadounidense de indie rock Pavement, publicado o 1 de xuño de 1990 a través do selo Drag City. Foi a primeira edición do grupo a través desta discográfica e tamén o seu primeiro traballo non autoeditado. *Demolition Plot J-7* comparte moitas das influencias indie e punk rock do seu EP de estrea de 1989 *Slay Tracks (1933-1969)*, pero tamén diversifica o son da banda incorporando teclados.

Moitos dos temas de *Demolition J-7* foron compostos mentres Scott Kannberg e Jason Fawkes estaban na súa banda de curta vida Pa. Despois de que Stephen Malkmus escoitase demos gravadas por Pa, as cancións convertéronse nun proxecto de Pavement. As sesións de gravación de *Demolition J-7* foron máis difíciles que as de *Slay Tracks* debido á tensión que había entre o produtor Gary Young e Jason Fawkes.

## Listaxe de cancións 
Todos os temas compostos por Stephen Malkmus, con algunhas das primeiras versións atribuídas a Scott Kannberg.
# "Forklift" – 3:27
# "Spizzle Trunk" – 1:23
# "Recorder Grot" – 2:18
# "Internal K-Dart" – 1:51
# "Perfect Depth" – 2:43
# "Recorder Grot (Rally)" – 0:21
Amongst the Waves

"**Amongst the Waves**" é unha canción da banda estadounidense de rock alternativo Pearl Jam, publicada o 21 de xuño de 2010 como terceiro sinxelo do álbum *Backspacer*. A súa música está composta polo guitarrista Stone Gossard e a letra polo vocalista Eddie Vedder. O día 17 de maio a canción puido escoitarse por vez primeira na radio. O tema acadou o número 17 da lista *Billboard Alternative Songs*. Realizouse un vídeo musical para o sinxelo lanzado en xuño de 2010.

## Listaxe de cancións 
Todas as letras escritas por Eddie Vedder
#"Amongst the Waves" (Música: Stone Gossard)&nbsp;– 3:58
#"The End" (Música: Vedder)&nbsp;– 2:55
Beatriz González Loroño

**María Beatriz González Loroño**, nada en Vilagarcía de Arousa o 25 de xaneiro de 1966, é unha política galega do PPdeG.
## Traxectoria 
Licenciada en Dereito. Foi concelleira de Vilagarcía de Arousa. Foi elixida deputada no Parlamento de Galicia nas eleccións autonómicas de 2001. En 2010 foi nomeada xerente da Fundación Cidade da Cultura. Foi relevada deste posto en novembro de 2016.

## Notas 
## Véxase tamén 
### Ligazóns externas 
* Ficha en galegos.info
Dolors Aleu Riera

**Dolors Aleu Riera**, nada en Barcelona o 7 de abril de 1857 e finada na mesma cidade o 18 de febreiro de 1913, foi unha médica española, a primeira muller licenciada en Medicina e Cirurxía de España, en 1882, e a segunda en obter o título de doutora.

## Biografía 
miniatura|Dolores Aleu no seu despacho.
Filla única da familia Aleu e Riera, comezou os estudos de Medicina na Facultade de Medicina da Universidade de Barcelona, en setembro de 1874 , finalizándoos en 1879. Non puido facer o exame de licenciatura ata tres anos despois, cando lle concederon o permiso para presentarse, o 4 de abril de 1882, examinándose o 19 de xuño dese mesmo ano e obtendo o aprobado con nota de excelente.

Doutorouse en Madrid o 8 de outubro de 1882, catro días despois de que o fixera Martina Castells Ballespí (1852-1884). Titulou a súa tese de doutoramento como "*De la necesidad de encaminar por nueva senda la educación higiénico-moral de la mujer*". Posteriormente se especializou en Xinecoloxía e Pediatría.

Dolors Aleu foi a única que exerceu a súa profesión das tres primeiras mulleres que estudaron medicina en España, e as tres catalás. Tivo consulta aberta en Barcelona durante 25 anos. Non foi así con Martina Castells, que morreu antes de poder exercer, nin con Elena Maseras (1853-1905), que se dedicou ó ensino.

Durante o seu exercicio profesional foi tamén profesora de hixiene doméstica na Academia para a Ilustración da Muller, en Barcelona.

miniatura|esquerda|Portada da súa tese.
Tamén escribiu algúns textos de carácter divulgativo, dirixidos a mellorar a calidade de vida das mulleres, especialmente no eido da maternidade, como "*Consellos a unha nai sobre o réxime, limpeza, vestidos, sono, exercicio e entretemento dos meniños*". Nos seus escritos criticaba, entre outros aspectos, as obrigas que as normas morais e estéticas da época impoñían ás mulleres sobre a forma de vestir: "*A peza de roupa que máis dano causa no corpo da muller é o corsé. Lévase moi apertado, para aumentar a delgadez do corpo. ¡Como se o delgado fose equivalente do fermoso!*". Recollía tamén a confesión dalgunha das súas pacientes, que levaban anos enfermas sen acudir ó médico, de que deixarían pasar máis anos se non tivesen ocasión de consultarse cunha muller.

Casou en 1883 con Camilo Cuyás Martí, axente de bolsa barcelonés, e tivo dous fillos, Juan e Camilo.

Morreu o 18 de febreiro de 1913, á idade de 56 anos.

## Notas 
## Véxase tamén
### Bibliografía 
* *Cuentos de buenas noches para nuestras niñas rebeldes.* Editorial Destino, 2021. ISBN: 9788408241676

### Ligazóns externas 
* Biografía en scbcientifics.iec.cat  [consultado o 11.02.2017] 
* Tese doutoramento "*Da necesidade de encamiñar por unha nova senda a educación hixiénico-moral da muller*"  [consultado o 11.02.2017]
* "DOLORS ALEU I RIERA, doctora en medicina"  (14.11.2011) [consultado o 11.02.2017]
Faustina Pignatelli

**Faustina Pignatelli Carafa**, princesa de Colubrano, nada en Nápoles o 9 de decembro de 1705 e finada na mesma cidade o 30 de decembro de 1785, foi unha científica italiana. Foi a segunda muller elixida para a Academia de Ciencias de Bologna (1732). 

## Traxectoria 
Foi educada por Nicola De Martino, xunto co seu irmán Peter, e foi fundamental na presentación das teorías de Isaac Newton en Nápoles. Tras casar co poeta Francesco Domenico Carafa en 1724, recibiu o principado de Colubrano como dote polo seu pai.  Foi unha importante participante no debate científico en Italia e mantivo correspondencia coa Academia Francesa das Ciencias.

Faustina tiña unha sólida preparación matemática, o que lle permitiu elaborar unha posición orixinal sobre o problema das forzas vivas e entrar no debate cunha serie de reflexións epistemolóxicas. Isto valeulle a elección como membro de honra da Academia de Ciencias de Boloña en 1732; sendo a segunda muller, despois de Laura Bassi, en ser admitida nesa institución.

Publicou en 1734, como "'anonimae napolitane" na *Nova Acta eruditorum* de Leipzig, unha disertación titulada *Problematic Mathematica*.

Francesco Maria Zanotti mencionouna como matemática agasallada na Academia de Ciencias en Bologna en 1745. 

En 1751 Zanotti recolleu nun libro, *Sobre a forza dos corpos que chaman vivos*, escrito en forma de diálogo imaxinario entre científicos reais e vivos, o debate habido en 1750, con motivo da súa visita a Nápoles, con Pignatelli e os científicos vinculados a seu círculo, no que se puxo de manifesto ese círculo napolitano. á primacía da metafísica sobre a ciencia.

## Notas 
## Véxase tamén 
### Bibliografía 
* Pignatelli, Carafa Faustina, principessa di Colubrano 
* A. Brigaglia, P. Nastasi (1984): "Bologna e il Regno delle due Sicilie: aspetti di un dialogo scientifico (1730-1760)", *Giornale critico della filosofia italiana*, LXIII, 2, 1984, pp.&nbsp;145–178.
Marie-Jeanne de Lalande

**Marie-Jeanne-Amélie Le Francais de Lalande**, nada co apelido Harlay en 1768 e finada o 8 de novembro de 1832, foi unha astrónoma e matemática francesa.

## Traxectoria 
Era a filla ilexítima de astrónomo Joseph Jerome de Lalande (1732-1807). En 1788 casou cun curmán do seu pai, tamén astrónomo, Michel Le Francais de Lalande (1776-1839). O seu pai ensinou á nova parella os cálculos e os métodos da observación en astronomía.

Traballou estreitamente ao lado do seu pai e contribuíu a moitas das súas publicacións.

A súa reputación como muller científica é recoñecida por unha anécdota relacionada con Carl Friedrich Gauss: En 1806, durante unha campaña militar en Prusia, declarou que non coñecía máis ca unha muller francesa que traballase na ciencia, Madame Le François de Lalande.

Morreu en 1832 aos 64 anos. A súa filla, foi chamada Caroline por Caroline Herschel, xa que a súa data de nacemento, 20 de xaneiro de 1790 foi o primeiro día que un cometa descuberto por Herschel foi visíbel dende París.

## Obra 
Calculou as *Tables horaires de marine*, que foron publicadas na obra do seu pai *Abgrége de navigation historique théorique et pratique avec tables horaires* (1793). Estes cálculos valéronlle ao seu pai unha das medallas do Lycée des Artes para artistas e eruditos distinguidos.

O seu traballo tamén se publicou no almanaque anual do seu pai dende 1794 a 1806.

En 1799, estabeleceu un catálogo de 10&nbsp;000 estrelas.

En 1791, a súa pericia en astronomía valeulle o privilexio de guiar o fillo do célebre astrónomo Jean Dominique Cassini na súa primeira observación no College de France.

Colabou tamén na escritura de *Histoire céleste française* escrito por Lalande e publicado en 1801. O traballo indica a posición de 50&nbsp;000 estrelas.

O cráter De Lalande recibe o seu nome na súa homenaxe.

## Notas 
## Véxase tamén 
### Bibliografía 
*
Angeline Stickney

**Chloe Angeline Stickney Hall**, nada o 1 de novembro de 1830 e finada en North Andover (Massachusetts) o 3 de xullo de 1892 foi unha sufraxista, abolicionista e matemática estadounidense, esposa do astrónomo Asaph Hall. Non empregou o seu primeiro nome, polo que foi coñecida como **Angeline Stickney Hall**.

## Traxectoria 
Angeline era filla Theophilus Stickney e Electa Cook.

Aínda que de familia pobre, Angeline Stickney foi capaz de asistir á Universidade Central en McGraw, Nova York coa axuda da súa irmá Ruth e por ensinar na universidade. Diplomouse en ciencias e matemáticas, facendo cursos de cálculo e astronomía matemática. A universidade central era unha escola progresiva onde estudantes con poucos medios, incluíndo mulleres e afroamericanos libres, podería lograr un grao universitario. Aí foi onde se volveu unha defensora apaixonda do sufraxio feminino e da supresión da escravitude.

Angeline Stickney e Asaph Hall coñecéronse na universidade. Stickney era dous anos máis vella que Hall e era a súa instrutora en xeometría e alemán. Durante os seus días xuntos como profesor e estudante, Hall e os seus compañeiros propuñan cuestións e problemas que pensaban que Stickney non podería solucionar, mais ela nunca fallou nas solucións.

Stickney e Hall casaron en Elkhorn, Wisconsin o 31 de marzo de 1856. Inmediatamente após o casamento, a parella mudouse a Ann Arbor de modo que Hall puidese continuar a súa educación. Tres meses máis tarde, marcharon a Shalersville, Ohio.

O cráter máis grande de Phobos, o cráter Stickney, recibe o seu nome por ela.

Morreu en North Andover, Massachusetts aos 61 anos.

## Familia 
Stickney educou na casa os seus catro fillos e todos asistiron á Universidade Harvard. O seu terceiro fillo, Angelo Hall, ministro unitario, escribiu a súa biografía. O seu fillo máis vello, Asaph Hall, Jr., naceu o 6 de outubro de 1859 e chegou a ser director do observatorio de Detroit entre 1892 a 1905. Os outros fillos foron Samuel (segundo fillo) e Percival (cuarto); Percival Hall (1872–1953) foi o segundo presidente de Universidade Gallaudet entre 1910 e 1946.

## Notas 
## Véxase tamén 
### Bibliografía 
* 
* Hall, Angelo. ''An Astronomer's Wife: The Biography of Angeline Hall''. Baltimore: Nunn & Company, 1908. (Este libro está no dominio público nos Estados Unidos; .)
### Ligazóns externas 
* Traballos de ou sobre Angline Stickney en Internet Archive
* Descendentes de Richard Hutchinson de Arnold, Nottinghamshire, Inglaterra
Helen Megaw

**Helen Dick Megaw**, nada en Dublín o 1 de xuño de 1907 e finada en Ballycastle o 26 de febreiro de 2002, foi unha mineraloxista irlandesa que contribuíu ao desenvolvemento da  cristalografía de raios X, técnica que utilizou para estudar os cristais de xeo e determinar a estrutura da  perovskita. O seu libro *Ferroelectricity in Crystals* sobre o fenómeno da ferroelectricidade foi durante moito tempo a principal obra de referencia sobre ese tema. Estudou na Universidade da Raíña de Belfast durante un ano e en 1926 trasladouse a Girton College (Cambridge) para estudar Ciencias naturais. Tras graduarse en 1930, iniciou os estudos de doutoramento na Universidade de Cambridge. O seu supervisor John Bernal, un dos primeiros investigadores  en recoñecer o potencial da cristalografía de raios X para o estudo de compostos químicos, iniciou a Megaw neste campo

Megaw obtivo o título de doutor en 1934. Entre 1935 e 1937 proseguiu o seu traballo de investigación en Viena e Oxford. Desde 1937 até 1943 traballou como profesora de escola. En 1943 conseguiu un emprego en Philips Lamps Ltd, situada en Mitcham, onde investigou o titanato de bario (BaTiO3), un composto ferroeléctrico de grande interese para a industria electrónica. Megaw determinou a estrutura cristalina do material e descubriu que era do mesmo tipo que as perovskitas, chegando a converterse nunha dos principais expertos nestes minerais.. Tamén leva o seu nome a megawita (CaSnO3), un tipo de  perovskita.

Megaw foi a primeira muller en recibir a Medalla  Roebling da Sociedade  Mineralóxica Americana. Obtivo dous doutoramentos honoris causa da Universidade de Cambridge e da Universidade da Raíña de Belfast respectivamente.

## Notas 
## Véxase tamén 
### Ligazóns externas 
* Fotografía de Helen Megaw.
* Helen Mewag, .
Amalie Dietrich

**Koncordie Amalie Dietrich,** (nada Nelle) nada o 26 de maio de 1821 e finada o 9 de marzo de 1891, foi unha naturalista alemá, coñecida polo seu traballo en Australia, onde pasou dez anos obtendo mostras para o Museo Godeffroy de Hamburgo.

## Notas 
## Véxase tamén
### Bibliografía
* Australian Science Archives Project. 1998. Amalie Dietrich 1821- 1891
* *The Letters of Amalie Dietrich*
* Serle, Percival (1949). "Dietrich, Amalie" . *Dictionary of Australian Biography*. Sydney: Angus and Robertson.&nbsp;
Emilia Hilaria

**Emilia Hilaria** (en latín, **Aemilia Hilaria**), nada arredor de 300 e finada arredor de 363, foi unha médica galorromana. Practicou a medicina e escribiu libros sobre xinecoloxía e obstetricia. Era chamada "Hilaria" debido á súa alegría infantil.

## Traxectoria 
Emilia naceu no Imperio Romano nunha área preto do que é agora Mosela, Francia. Creceu na zona e converteuse en médica alí. No seu poema sobre a súa tía describiuna como unha "virxe dedicada", que rexeitou o matrimonio para continuar a súa carreira. Describiuna como «adestrada nas artes médicas tan ben como calquera home», así como unha médica honesta e hábil, que tamén axudou o seu irmán cos seus propios estudos de medicina.

## Notas 
## Véxase tamén 
### Bibliografía 
*
Carel Godin de Beaufort

**Jonkheer (Barón) Karel Pieter Antoni Jan Hubertus (Carel) Godin de Beaufort** nado en Maarsbergen o 10 de abril de 1934 e finado en Colonia, Alemaña o 2 de agosto de 1964 foi un piloto de carreiras e nobre holandés dos Países Baixos. Competiu na Fórmula Un entre  e .

## Carreira 
Godin de Beaufort participou en 31 Grandes Premios do Campionato do Mundo, converténdose no primeiro holandés en puntuar no Campionato do Mundo de Fórmula Un e en numerosas carreiras de Fórmula Un fora do Campionato. Foi un dos últimos pilotos verdaderamente afeccionados na F1, e pilotou os seus propios coches, pintados co vibrante cor de carreiras holandés: laranxa, baixo o escudo "Ecurie Maarsbergen", o equipo tomou o seu nome da casa de campo de Beaufort. Nos primeiros anos considerárono unha especie de chicana móbil, e un perigo para os outros pilotos da pista. Con todo, en anos posteriores converteuse nun rival competente e popular.

Sempre un devoto de Porsche (soamente pilotou dúas carreiras do campionato do mundo con outros coches) era unha visión familiar no campionato e nas carreiras fóra de Campionato no seu Porsche 718 laranxa, comprado ao equipo Rob Walker Racing Team. Aínda que o 718 xa estaba obsoleto no seu primeiro ano con el, persistiu con el pois era o único deseño no cal cabía o seu rexo corpo. O tamaño do coche, e un trazo de humor autocrítico do propio Beaufort, valeulle o alcumo de "Porsche Gordiño". Coa estereotipada excentricidade aristocrática a miúdo pilotaba sen zapatos, E na súa última carreira en Alemaña ata foi visto correndo as voltas da práctica levando unha peluca dos Beatles, en lugar do seu casco.

## Morte 
Godin de Beaufort pilotaba o Porsche 718 na práctica para o Gran Premio de Alemaña de 1964 en Nürburgring cando o coche saíuse de súpeto da pista na infame curva de Bergwerk. Saíu despedido do coche e sufriu múltiples feridas na cabeza, o peito e as pernas. Inicialmente Beaufort foi levado a un hospital en Koblenz, pero ao día seguinte foi trasladado a un importante centro neurolóxico en Colonia onde morreu pola noite.

miniatura|250px|right| *Porsche 718* de Carel Godin de Beaufort

## Rexistro de carreiras 
### Resultados completos nas 24 Horas de Le Mans
### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

‡ participou cun Fórmula 2.

### Resultados completos na Fórmula 1 fóra de campionato
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas
Cama elástica

miniatura|Un mozo saltando nunha cama elástica.|307x307px
[miniatura|Competición feminina en cama elástica no [Quebec, Canadá.]]
Unha **cama elástica**&nbsp;é unha lona elástica que unida a unha estrutura metálica mediante resortes serve para o entretemento infantil. A diversión dos nenos consiste en saltar e dar viravoltas sobre ela aproveitando o impulso da súa elasticidade. A&nbsp;cama elástica é o aparello máis recoñecido da ximnasia en cama elástica grazas ao seu debut nos Xogos Olímpicos de Sydney 2000.

Entre os riscos que implican as camas elásticas atópanse os golpes e as caídas exteriores. Para evitalos, ao seu redor colócase unha malla protectora e tanto os resortes como a estrutura protéxense con colchóns de gomaescuma.

Estes aparellos atópanse nalgúns parques públicos así como noutros recintos de lecer tales como feiras ou parques de atraccións. Con todo, tamén existen modelos de menor tamaño para situalos en xardíns particulares.

Algúns accesorios son:
* Malla lateral
* Escada para acceder a el
* Funda para a súa protección

## A cama elástica no circo 
miniatura|270x270px|O risco de caídas ao exterior nunha cama elástica redúcese con mallas protectoras.
A cama elástica constitúe tamén un bo instrumento para a arte circense xa que sobre a mesma, os acróbatas poden realizar espectaculares piruetas tales como saltos con xiro, saltos mortais, saltos de extensión etc. Ademais, polas súas características, a cama elástica préstase ben a números de acrobacia cómica nos que os artistas simulan caídas, golpes, enganchadas etc.

## Vantaxes de saltar nunha cama elástica 
miniatura|320x320px|Cama elástica de tamaño reducido.|esquerda
Segundo a NASA (National Aeronautics and Space Administration) saltar sobre unha cama elástica é un 68% máis eficaz que correr. 
* Saltando sobre unha cama elástica quéimanse rapidamente calorías e axúdase a manter a liña.
* Saltar sobre unha cama elástica axuda a reducir a tensión.
* Saltar sobre unha cama elástica é unha actividade apta e beneficiosa para calquera persoa. Por iso, todo aquel que desexe mellorar a súa condición física, aínda que sufra limitacións físicas ou mentais, pode utilizar a cama elástica.
* Saltando sobre unha cama elástica mellórase a condición mental e física.
* Saltando sobre unha cama elástica osixénase mellor o sangue polo que os vasos sanguíneos ensánchanse e mellora a circulación. Ao mellorar a circulación conséguese unha maior sensación de benestar.
* Ao saltar sobre unha cama elástica respírase máis osíxeno polo que se limpan os pulmóns e a pel.
* Ao saltar sobre unha cama elástica mellórase a aliñación de cadeiras, coxas e pernas. A flexibilidade mellora, do mesmo xeito que o sentido do equilibrio e o sentido da coordinación.
* Saltar sobre unha cama elástica reduce ao mínimo a carga sobre cadeiras, xeonllos, nocellos e pés

## Notas 
## Véxase tamén 
### Outros artigos 
* Salto mortal
* Chan (ximnasia)
* Esgrima
* Salto de altura
* Décatlon

### Ligazóns externas 
* Exercicios para practicar nunha cama elástica
* Historia, atractivo e saltos a practicar nunha cama elástica
* Exercicios nunha cama elástica